cyanic-selkie/wikianc huggingface dataset:
Cornal Hendricks
Hendricks het die Boland in alle ouderdomsgroepe tot op senior vlak verteenwoordig. In 2011 word hy gekies om vir die Suid-Afrikaanse nasionale Sewesrugbyspan te speel waar hy tot 2013 sy land in 17 toernooie en ’n wêreldbeker verteenwoordig. Hy het in 2011 en 2012 aan die Suid-Afrikaanse toernooi deelgeneem, in 2012 en 2013 het hy aan die toernooie in Nieu-Seeland (Auckland), die VSA (Las Vegas), Hongkong, Japan (Tokio), Skotland (Glasgow), Engeland (Londen), Australië (Goudkus) en die VAE (Dubai) deelgeneem. Hy is ook in 2012 gekies vir die Suid-Afrikaanse Suidelike Barbarians wat teen Engeland gespeel het. In 2013 was Hendricks deel van die Sewespan wat ’n goue medalje by die Wêreldspele in Cali, Colombia gewen het en is hy ingesluit in die span wat in 2013 aan die Seweswêreldbeker deelgeneem het.
Dean Elgar
Kaptein
Op 4 Maart 2021 het Krieket Suid-Afrika Elgar as Suid-Afrikaanse toetskaptein aangewys; hy vervang Quinton de Kock in dié rol.
Bayer-naam
Helderste sterre
Van die 88 moderne sterrebeelde is daar minstens 30 waarin Alpha nie die helderste ster is nie, en in vier van hulle is daar geen Alpha-ster nie. Laasgenoemde sluit in die Seile en die Agterdek, wat albei voorheen deel was van ’n groter sterrebeeld, Argo Navis. Laasgenoemde se Alpha-ster was Canopus, wat nou in die Kiel lê.
Ander metodes
Soms is daar geen spesifieke volgorde nie, soos in die Weegskaal en Boogskutter, waar letters lukraak toegeken is.
Overberg-distriksmunisipaliteit
Die Overberg-distriksmunisipaliteit is een van die 5 distriksmunisipaliteite van die Wes-Kaap. Die setel van die munisipaliteit is in Bredasdorp. Die meeste inwoners in die munisipale gebied is Afrikaanssprekend. Die munisipaliteit se kode is DC3.
Distriksbestuursgebied
'n Gedeelte van die Overberg-distriksmunisipaliteit is 'n distriksbestuursgebied met die munisipale kode WCDMA03, wat geen plaaslike munisipaliteit het nie. Vanaf 2001 het die distriksbestuursgebied 'n bevolking van 256. Volgens die 2001-sensus word die distriksbestuursgebied deur 256 mense bewoon en bestaan uit 37 huishoudings. Die bevolkingsdigtheid is 0,42 mense/km². Die digtheid van die huishoudings beslaan 0,06 huise/km². Die rasse-samestelling van die munisipaliteit is 3,5% Swart, 55,5% Bruin, 0,0% Asiaties en 41,0% Wit.
In die Distriksgebied praat 70,3% van alle inwoners Afrikaans as huistaal, 17,0% praat Xhosa en 6,8% praat Engels.
51,4% van die wooneenhede beskik oor ’n telefoon en/of sellulêre telefoon in die huis self, 40,0% het toegang tot ’n nabygeleë telefoon en 8,6% het geen toegang tot ’n telefoon nie. 100,0 % van alle huishoudings het ’n spoel- of chemiese toilet, 91,2% laat hul vullis ten minste een keer ’n week deur die munisipaliteit verwyder; 0,0% het geen vullisverwydering nie, 100,0% het lopende kraanwater binne hul huise, 100,0% het lopende kraanwater op hul erf, en 100,0% het toegang tot lopende kraanwater. 73,0% van die huishoudings gebruik elektrisiteit vir kookdoeleindes, 71,1% vir verhitting, en 75,7% vir beligting. 74,3% van die huishoudings beskik oor ’n radio, 62,2% het ’n televisie, 22,2% besit ’n rekenaar en 100,0% het ’n yskas.
NG gemeente Harare
Vroeë geskiedenis
In 1895 kom weer ds. P.A. Strasheim (Wynberg) om Rhodesië te besoek vergesel van eerww. Groenewald, Liebenberg en P. le Roux. Op dié reis het hy die gemeentes Melsetter, Enkeldoorn en Bulawayo gestig, terwyl hy self op Salisbury sou vertoef, maar hy keer spoedig terug na Stellenbosch. Sy reiskoste is betaal deur Cecil John Rhodes. Eerw. Liebenberg is op Enkeldoorn (Chivhu) geplaas waar hy nog baie jare met seën sou arbei. Eerw. Groenewald het op Bulawayo gebly en eerw. P. le Roux op Melsetter (Chipinge).
Troje
Troje (Antieke Grieks: Τροία, Troia of Ἴλιον, Ilion; Turks: Troia of Truva; Latyn: Trōia of Īlium) was ’n werklike en legendariese stad. Dit is die bekendste vir die Trojaanse Oorlog soos beskryf in die Epiese Siklus en veral die Ilias, een van die twee epiese gedigte wat vermoedelik deur Homeros geskryf is.
Vandag is dit die naam van ’n argeologiese terrein suidwes van die Dardanelle in Turkye.
Troje VI
Troje VI is omstreeks 1300 v.C. verwoes, waarskynlik deur ’n aardbewing. Net ’n pylpunt is dié deel gevind, en geen menslike oorskot nie. Hierdie stad was groter as enige van sy voorgangers, hoewel sy lengte slegs ongeveer 190 m en sy breedte 140 m was. Soon in die geval van Troje I en Troje II was Troje VI ook 'n koninklike verting en het die gewone mense buite die vestingmure gewoon. Die geboue van die stad, wat op terrasse aangelê is, was weliswaar nie baie nie, maar hulle was uitmuntend beplan en toegerus.
Toerisme
’n Moderne Turkse dorp met die naam Truva is naby die argeologiese terrein geleë, maar dit het onlangs tot stand gekom om te voorsien in die toerstemark. Die Turkse regering noem die argeologiese terrein amptelik Troia en dit word op baie kaarte so aangedui.
Deur na Nebula Nege
Inleiding
En dan is daar ook die mens-masjiene, die kuborge, asook Bodrun die Gryse en sy Lephurs, wolfgedrogte wat uit genetiese manipulasie ontstaan het, maar minder geslaagd as die kroon van die Professor se skepping: Arnan die magtige woudreus.
Ontvouing
Arnan het een doel voor oë: hy wil die moordenaar van sy geliefde Tiga beetkry. Sy getroue kameraad Jabado, is onseker van die wysheid van Arnan se handelinge, maar hulle paaie skei tydelik wanneer Arnan na Genumo vertrek. Daar knoop hy die verstommende Mosteg ‘n bondgenootskap aan teen die Grylik-koningin en die botsing bereik ‘n klimaks tydens die Fees van die Wedergeboortes, wanneer die Gryliks nuwe hirsas kry, die gasheerliggame waarbinne dié aggressiewe parasiete voortleef.
Monti Wordaan
Die mollige seun met die vaal hare en groot onskuldige oë het ‘n droom om ‘n soort Olimpiese Spele op Aerani te reël, maar eers moet hy die perfekte deelnemers vind.
Vlag van Bahrein
Geskiedenis
Die oudste bekende vlae van Bahrein was net rooi. In 1820 het Bahrein ’n verdrag met die Groot-Brittanje onderteken waarin bepaal is dat ’n wit baan tot die vlag toegevoeg sou word om die vredesooreenkoms aan te dui. In 1932 is die skeiding tussen die wit en rooi bane getand gemaak om die vlag van Bahrein van dié van sy bure te onderskei.
Die vlag het aanvanklik 28 punte in die sigsag gehad maar is in 1972 verminder tot agt. Op 14 Februarie 2002 is dit verder verminder tot vyf sodat elke punt van die sigsag die Vyf Pilare van die Islam sou voorstel.
Gebruik
Die vlag word op land en ter see as nasionale, burgerlike en oorlogsvaandel gebruik. In 2002 het Koning Hamad bin Isa Al Khalifa ’n dekreet ingevolge Wet 4 van 2002 uitgevaardig wat betrekking op die vlag het:
Karin K
Verwysings
Karin K is nie meer aktief as sangeres nie. ( 2020 )
Nelson Mandelabaai Metropolitaanse Munisipaliteit
Munisipale verkiesings
Tydens 'n raadsvergadering op 21 September 2022, is me. Johnson uitgestem as burgemeester en opgevolg deur die DA se Retief Odendaal.
Amajuba-distriksmunisipaliteit
Demografie
Die volgende statistiek is van die sensus in 2001.
Nëil du Preez
Op skool het Nëil verskeie A+ Diplomas in Eisteddfods gewen en het ook aan verskeie musiekblyspele, kore en revues deelgeneem waarvan hy Solo's gesing het. Op negejarige ouderdom het Neil en sy broer Johan, tans sy bestuurder, saam opgetree en gehore vermaak. Hul het bekendheid verwerf met hul album "Ons Bring Hulde" wat einde Junie 1993 vrygestel is. Hul was ook deel van "Simeon en Tjommies" en het saam met Sonja Heroldt en Simeon Hamman getoer en opgetree. In 1997 nader die kulkunstenaar Chester hul om saam met hom vertonings te doen en staan hul bekend as "The New Generations". In die jaar 2002 slaan Neil baie mense se voete onder hulle uit toe hy Rustenburg Coca-Cola Pop Idols wen, wat deur Rikus Nel, Zak van Niekerk, Blackie Swart en ander beoordeel was, Streets of Gold Produksies het vir hom 'n Demo CD opgeneem. Nëil het sy sang talent verder ontwikkel deur aan verskeie sangkompetisie deel te neem waar hy dikwels met die louere weggestap het. In 2003 word Nëil gekies om in die Afrikaanse produksie "Gister, vandag en more" deel te neem, wat deur die uitvoerende Kunste Akademie vervaardig was, onder leiding van Toni Timms. Die regie was deur Alex Hasquar behartig en die tegniese bystand deur Studio-A. Die keurspel wat aangebied was, het vir so 'n geweldige positiewe reaksie gesorg, dat die akademie besluit het om 'n nuwe gevoel te gee en daarmee dan die geboorte van "'n Druppel Rooi" Met opleiding aan die kunstenaars deur Mauri Mostert, Jackie Sims, Gerry Jansen, Tessa Riles en Leonie Minnie. Die Druppel Rooi keurspel bestaan toe uit 13 kunstenaars wat verskeie Afrikaanse liedjies opgevoer het. "Druppel Rooi" het in 2003 in die Rustenburg Auditorium opgetree en Nëil en nog drie ander Kunstenaars van Druppel Rooi het by die Emerald Casino opgetree.
Alhoewel sy droom was om te sing, het Nëil die besigheidswêreld betree. Na Matriek verhuis Nëil na Pretoria om by hul familiebesigheid te werk. In 2011 besluit Nëil om sy talent as sanger en liedjieskrywer verder te neem en maak so sy talent sy loopbaan.
Ollie le Roux
Toe hy op skool was het Le Roux provinsiale kleure gekry in rugby, waterpolo en muurbal. Hy het in 1991 gematrikuleer en vir die eerste keer in 1994 vir die Springbokke gespeel en het in totaal in 54 toetse uitgedraf. Hy is die jongste stut wat nóg vir die Springbokke gespeel het en hy is ook die Springbok wat die meeste wedstryde as reserwe begin het (43). Le Roux het op uitnodiging vir die Barbarians gespeel en in 2008 vir Leinster in die Heinekenbeker en die Magners-liga.
Adriaan Vlok
Politieke loopbaan
In 1972 word hy verkies tot die Stadsraad van Verwoerdburg, 'n blanke dorpsgebied net suid van Pretoria. Hier dien hy op die bestuurskomitee. Hy is ook betrokke by verskeie plaaslike kultuurorganisasies. Hy het in 1959 by die Nasionale Party aangesluit en vanaf 1964 het hy aktief deelgeneem aan partyfunksies. In die laat sestigerjare was hy die voorsitter van die Generaal Hertzogtak van die Nasionale Party in Verwoerdburg en in 1970 word hy verkies tot voorsitter van die afdelingsraad van die Pretoria kiesafdeling, 'n posisie wat hy behou totdat hy as parlementslid verkies word in 1974. Op 17 September 1984 word hy aangestel as Adjunkminister van Verdediging.
WVK amnestie
In 1999 is amnestie aan hom toegestaan deur die Waarheids- en Versoeningskommissie – die enigste kabinetsminister wat erken het hy was skuldig aan kriminele aktiwiteite. Dit sluit die opblaas van Khotso Huis, die hoofkwartier van die Suid-Afrikaanse Raad van Kerke asook COSATU se hoofkantoor in.
Onvolledige verklaring
Gedurende die middel van 2006 het hy verskoning aangeteken vir 'n aantal dade wat hy nie aan die WVK verklaar het nie, en waarvoor hy vervolg kon word. In 'n dramatiese gebaar, was hy die voete van Frank Chikane wie, as sekretaris-generaal van die South African Council of Churches, 'n teiken was van 'n sluipmoord. Ook was hy die voete van tien weduwees en moeders van die “Mamelodi 10”, 'n groep anti-apartheidsaktiviste wie na hul dood gelok is deur 'n polisieïnformant.
Maria Kaczyńska
Huwelik met Lech Kaczyński
In 2007 het sy saam met 50 ander polities aktiewe vroue 'n oproep aan Poolse afgevaardigdes gedoen om nie die strenge Poolse anti-aborsiewette te verskerp nie. Regsgesinde Katolieke kringe het haar vervolgens openlik as verraaieres en feminis afgemaak.
Skelet
Werweldiere
Die uitgestorwe pantservisse (orde Osteovoe straci) was geheel en al omgewe deur dermale beenplate. By die resente gewerweldes kom dergelike dermale bene slegs in die kopgebied voor. Die skubbe van die beenvisse (klas Osteichthyes) het hieruit ontwikkel. Die uitwendige benige komponente van reptiele en soogdiere, die dop van skilpaaie, benige velplate, kloue, vere en hare word alles as 'n eksoskelet beskou.
Algemene osteologie
By volwassenes bestaan die skelet, met uitsondering van enkele kraakbenige gedeeltes (byvoorbeeld die neuskraakbeen, ribkraakbeen, gewrigskraakbeen), uit ongeveer 200 benige komponente (bene) wat opgebou is uit beenweefsel en beenmurg. Die beenweefsel, wat as gevolg van die aanwesigheid van kalksoute hard is, vertoon op sommige plekke ŉ kompakte struktuur (compacta) en is op ander plekke opgebou uit dun plaatjies wat loodreg op mekaar staan.
Die meeste benige komponente van die liggaam kan volgens vorm soos volg ingedeel word:
ILembe-distriksmunisipaliteit
Bure
Die munisipaliteit word begrens deur:
Skelet
Waar die name vandaan kom
ILIUM : die Latynse woord vir dye is ilia, en hiervan is die term vir die heupbeen afgelei.
Kuskanferbos
Die Kuskanferbos (Tarchonanthus littoralis) is 'n struik tot 'n klein boom wat langs die kus voorkom. Die blare is grysgroen met fyn kreukels aan die bokant, witterig en viltagtig aan die onderkant en gaafrandig tot fyngetand. Indien die blare gekneus word ruik dit aromaties. Die boom lyk baie soos die kanferbos.
François Verster
Biografie
François se studieloopbaan begin in 1980, waar hy as inwoner van die manskoshuis Eendrag eers 'n B.A. met Geografie en Geskiedenis as hoofvakke behaal, daarna in 1983 'n Honneurs in Geskiedenis voltooi, en toe inskryf vir 'n M.A. in Geskiedenis. Hy gaan voort met hierdie navorsing terwyl hy met spesiale toestemming van die universiteit ook sy Hoër Onderwysdiploma in 1985 behaal. Gedurende die tydperk van ses jaar se studie, teken hy enkele spotprente vir studenteblaaie, maar skryf geen fiksieverhale nie.
In 1986 meld hy vir nasionale diensplig aan by Ysterplaat en reis per trein na die Infanterieskool op Oudtshoorn. Weens sy rugprobleme (veroorsaak deur skoliose) wat hom van kindsbeen pla, word hy in die weermag as G3 geklassifiseer en meegedeel dat hy as “medies ongeskik” 'n keuse het om of stoorklerk of onderwyser in Suidwes-Afrika te word. Hy gaan as vrywilliger na Omega in die Caprivistrook waar hy vir Boesmans skool gee en klaar daar uit die Weermag in Desember 1987. Daarna is hy teen wil en dank by kadette (selfs die meisiespeloton en skoolorkes) betrokke, maar toe hy uit die onderwys bedank, het hy nooit weer in uniform verskyn nie.
Weens ’n gesukkel om 'n permanente onderwyspos te kry, veroorsaak dit dat hy van een skool na die ander swerf: (Ladismith in 1988; Kuruman 1989 Januarie – Junie; Vrijzee 1989 Julie – Desember; Mosselbaai 1990), waarna hy uit die onderwys bedank en tydelike werk doen totdat hy in Julie 1991 by die Kaapstadse Argief aansluit. Hier werk hy in verskillende afdelings totdat hy 'n nuwe afdeling vir openbare betrekkinge (Outreach) stig en hom daarop toespits om argiefwerk aan die publiek bekend te maak. Hiervoor ontvang hy die toekenning vir uitsonderlike bydraes tot die argiefwese van die Minister van Kultuur en Sport in 2008.
Verster glo daarin om deur oefening en verdere leeswerk algaande te verbeter en daarom woon hy in 2013 ook die skryfskool op Potchefstroom by – nuwe insigte en wenke oor wat om níé te doen nie, maak sulke skryfskole die moeite werd. Dog, veral kontak met vriende en die motivering wat hulle bied is die brandstof waarmee die skrywer van een mylpaal na die volgende kan beweeg. in 2017 woon hy ook die skryfskool op Wellington, onder leiding van Rachelle Greeff by.
Boeke: Fiksie
Verster het drie romans geskryf:
NG gemeente Masvingo
Die NG gemeente Masvingo is 'n gemeente van die Nederduitse Gereformeerde Kerk in Zimbabwe wat, sedert die ontbinding van die Sinode van Midde-Afrika, deel is van die Ring van Midde-Afrika, Noordelike Sinode. Die belydende lidmate het in 1989 nog 166 getel, maar teen 2009 tot 42 afgeneem, toe die gemeente ook vakant was. In 2015 was die gemeente steeds vakant, maar die lidmaattal het afgeneem tot 35 belydende en vyf dooplidmate.
Umkhanyakude-distriksmunisipaliteit
Plaaslike munisipaliteite
Die munisipaliteit bestaan uit die volgende plaaslike munisipaliteite:
UThukela-distriksmunisipaliteit
Demografie
Die volgende statistiek is van die sensus in 2001.
Kiepersol-pouoogmot
Metamorfose
Die mot het 'n lewensduur van drie tot vyf dae waartydens eiers gelê word. Uit die eiers broei dik vernielsugtige ruspes wat voor die voet skade aan plante aanrig. Hierdie ruspes is ongeveer 70 mm lank en 15 mm in deursnee. In Januarie/Februarie verlaat die ruspes die plant en oorwinter as papies onder die grond. Die volwassenes (motte) verskyn in die lente na die eerste goeie reëns en lê dan eiers op die gasheerplant en sit die siklus so voort. Hulle gaan deur een so 'n siklus per jaar.
NG gemeente Caledon
Godsdienstige ingesetenes van die streek wat destyds "het Zwartberg" of "het warme Bad" genoem is, kon weens die verre afstand en gevaarlike pad net een keer per jaar na Swellendam gaan – die gemeente waaronder Caledon toe nog geval het – en daarom rig W. Wessels, P.L. de Bruyn, J.R. Maree en H.J. Swart 'n versoek aan die regering en vra verlof om 'n kerk te bou waartoe hulle na vermoë soveel moontlik sal help bydra. Die regering het op 21 Desember 1810 die plaas waar die warmbad is, van J. Rademan vir 10 000 rds. aangekoop en erwe verkoop. Op 27 Mei 1811 is die eerste kerkraadslede deur die adjunk-landdros benoem en deur die regering goedgekeur.
Oyster Bay
Oyster Bay is 'n woonbuurt in suidelike Sydney, in die deelstaat Nieu-Suid-Wallis, Australië. Oyster Bay is sowat 26 kilometer ten suide van Sydney se sentrale sakekern in die plaaslike regeringsgebied van Sutherland Shire geleë.
Ingula-pompopgaarskema
Die skema bestaan ​​uit 'n boonste (Bedforddam) en 'n onderste dam (Bramhoekdam) 4,6 km van mekaar af en verbind deur tonnels. Die ondergrondse kragsentrale huisves 4 x 333 MW omkeerbare pompturbines. Die skema is teen 'n koste van R27 miljard gebou en is in 2017 in werking gestel.
Seksuele penetrasie
Hoewel dit ’n algemene deel van die seksdaad is, is penetrasie in sommige gevalle onwettig.
Bojanala Platinum-distriksmunisipaliteit
Bure
Die munisipaliteit word begrens deur:
Verkiesingsuitslae
Verkiesingsuitslae vir die munisipaliteit in die Suid-Afrikaanse algemene verkiesing van 2004.
Hanau
Hanau, wat ter ere van sy bekendste boorlinge, die Gebroeders Grimm, die amptelike bynaam Brüder-Grimm-Stadt dra, is die sesde grootste stad in die Duitse deelstaat Hesse met 'n bevolking van omstreeks 90 000. Hanau is in die ooste van die Ryn-Maingebied aan die monding van die Kinzigrivier in die Main geleë. Die historiese residensiestad van die here en grawe van Hanau dien vandag as die ekonomiese en kulturele sentrum van die administratiewe distrik Main-Kinzig.
Vlag van Ecuador
Simboliek
In sy militêre dagboek gee Miranda ’n ander moontlike inspirasie vir sy vlag: die geel, blou en rooi van die vaandel val Hamburg se Bürgerwache, wat hy ook gesien het tydens sy reise in Duitsland.
Geskiedenis
Nadat die gebied van Ecuador deur Sebastían de Benalcázar verower is, is die embleme van die Spaanse Ryk oor die nuutgestigte stad Quito vertoon.
Fetisjisme
’n Fetisj is ’n voorwerp wat volgens sekere mense bonatuurlike magte het, of spesifiek ’n mensgemaakte voorwerp wat ’n mag oor mense het. Die term kom van die Franse woord fétiche, wat weer van die Portugese woord feitiço kom, wat weer van die Latynse facticius ("kunsmatig") en facere ("om te maak") afgelei is.
Die konsep is in 1757 voorgestel deur die Franse skrywer Charles de Brosses en is in die 18de eeu deur Franse en Duitse geleerdes gebruik om die vroegste stadiums van godsdiens te kenmerk. Voorbeelde daarvan is die voodoo van Wes-Afrika, waar geglo word fetisje soos beeldjies of gedroogde dele van diere het bonatuurlike magte, of in die ou geloof van Indiane, waar die beer die sjamaan verteenwoordig het, die bison die voorsiener, die bergleeu die vegter en die wolf die padvinder.
Voorhuid
Die voorhuid kan gewoonlik teruggetrek word oor die eikel. Die mate van bedekking van die eikel in ’n slap of erekte toestand hang van die lengte van die voorhuid af. Die voorhuid is met geboorte aan die eikel vas en kan gewoonlik nie by kinders teruggetrek word nie.
Mdantsane
Die dorp is in agttien sones verdeel wat steeds uitbrei, met die nuutste deel bekend as Sone P. Die sones word numeries benaam in chronologiese volgorde van hul stigting. Die sentrale mark in NU2 (Sone 2) distrik word "The Hi-way" genoem. Dit is vernoem na Qumza snelweg, wat die hoofweg is wat deur Mdantsane loop van die sentrum van Oos-Londen na die industriële gebied Fort Jackson. Hier verkoop verskeie informele handelaars hul ware op die strate en dit is ook die belangrikste taxi-staanplek. Daar is ook heelwat formele handel wat gehuisves word in die onlangs geboude winkelsentrums.
NG gemeente Meru
Ná die Anglo-Boereoorlog het Afrikaners om verskeie redes na die destydse Duits-Oos-Afrika (Tanzanië) as 'n nuwe nedersettingsoord gegaan. Die eerste groep, bestaande uit 41 siele, is omstreeks Januarie 1904 daarheen. In 1905 volg 'n tweede trek en in dieselfde jaar is ds. A.P. Burger van Middelburg, Transvaal namens die Transvaalse Kerk daarheen om die eerste (en uiteindelik enigste) gemeente van die Kerk in Duits-Oos-Afrika te stig.
OSC Bremerhaven
OSC Bremerhaven is 'n sportklub uit Bremerhaven in die deelstaat Hansestad Bremen in Duitsland. Behalwe sokker, het die klub ook afdelings vir onder meer biljart, Amerikaanse rugby, atletiek, pluimbal, basketbal, dans, handbal, jiu-jitsu, karate, tafeltennis, tennis, driekamp, gimnastiek, skyfskiet en vlugbal.
Pektien
Pektien is 'n strukturele heteropolisakkaried wat in die primêre selwande van plante op land gevind word. Dit is vir die eerste onttrek en beskryf in 1825 deur Henri Braconnot.
Dit word kommersieel as 'n wit tot ligbruin poeier vervaardig wat hoofsaaklik uit sitrusvrugte onttrek word en word gebruik as 'n voedseljellie vir die vervaardig van konfyt en jellies. Dit word ook gebruik as vulsels, lekkergoed en as 'n stabiliseerder in vrugtesappe en melkdrankies en as 'n bron van vesel.
Aanbidding van die drie Wyses (Leonardo)
Aanbidding van die drie Wyses is 'n vroeë skildery deur Leonardo da Vinci. Die Augustynse monikke in Florence het Leonardo die opdrag gegee, maar hy het die daaropvolgende jaar na Milaan verhuis en die skildery is nooit voltooi nie. Dit word sedert 1670 in die Uffizi-museum in Florence gehuisves.
Affrikaat
Die mees algemene affrikate is /pf/, /ts/, /kch/ en /dz/.
Soenie
'n Soenie (Neotragus moschatus) is 'n baie klein wildsbokkie wat in die suidooste van Afrika aangetref word.
Nederland (dubbelsinnig)
Nederland kan verwys na:
Perdikkas I van Masedonië
Perdikkas I was van 700 tot 678 v.C. koning van Masedonië en het die Argeïese Dinastie gestig. Sy pa was van Argos afkomstig en van dié stad is die naam Argeërs afgelei.
Universidade do Estado de Minas Gerais
Die Universiteit van Minas Gerais (Portugees: Universidade do Estado de Minas Gerais of UEMG) is 'n universiteit geleë in Belo Horizonte, Minas Gerais, Brasilië.
Müller-Thurgau
Müller-Thurgau is 'n taamlik jong kultivar wat in 1882 deur die Switserse wynnavorser Hermann Müller (1850–1927), wat aan die Duitse navorsingsinstituut Geisenheim in die Rheingau verbonde was, gekweek is. Sy naam is afgelei van Müller se van en sy Switserse geboortekanton, Thurgau.
Bramhoekdam
Die Bramhoekdam is een van twee nuwe damme in die Ingula-pompopgaarskema, 'n reuseprojek deur Eskom. Die ander dam is die hoërliggende Bedforddam, noord-oos van Van Reenenspas, KwaZulu-Natal, Suid-Afrika.
Karanos
Karanos (Grieks: Κάρανος; 808-778 v.C.) word beskou as die eerste koning van Masedonië. Hy het sy eerste koninkryk in Aigai gevestig.
Donatello
Tydgenote
Donatello het in een van die interessantste periodes van die kunsgeskiedenis geleef. Hy is aan die einde van die Gotiese tydperk gebore, toe Leonardo da Vinci, een van die grootste kunstenaars van die Renaissance, veertien jaar oud was.
Efese
Bronstydperk
Onlangse uitgrawings het nedersettings by die Ayasuluk-heuwel uit die vroeë Bronstydperk ontbloot. In 1954 is ’n begraafplaas met keramiekpotte uit die Miceense tydperk (1500-1400 v.C.) naby die ruïnes van die Johannes-basilika ontdek. Dit was die tydperk van die Miceense uitbreidings toe die Achajers (of Achaioi soos Homeros hulle genoem het) hulle in Ahhiyawa gevestig het tydens die 14de en 13de eeu v.C. Geleerdes glo Efese is gebou op die nedersetting Apasa (of Abasa), ’n stad uit die Bronstydperk wat in Hetitiese bronne uit die 14de eeu v.C. genoem word.
Romeinse tydperk
Efese het vir ’n kort rukkie selfregerend geword. Toe Mithridates deur die Romeinse konsul Lucius Cornelius Sulla verslaan word, het Efese in 86 v.C. weer onder Romeinse heerskappy gekom. Sulla het ’n groot skadeloosstelling geëis, asook belasting terugwerkend vir vyf jaar, en Asiatiese stede was dus ’n lang tyd daarna kwaai in die skuld.
Belangrikste terreine
Efese het die grootste versameling Romeinse ruïnes in die Oos-Mediterreense gebied. Net sowat 15% daarvan is opgegrawe. Die ruïnes wat sigbaar is, gee ’n idee van die stad se oorspronklike glans.
Argeologie
In 1895 het die Duitse argeoloog Otto Benndorf, gefinansier deur ’n skenking van die Oostenryker Karl Mautner Ritter von Markhof, uitgrawings hervat. In 1898 het Benndorf die Oostenrykse Argeologiese Instituut gestig, wat vandag ’n belangrike rol in Efese speel.
Marlise Joubert
Loopbaan
Sy word bibliotekaresse by verskeie instansies. Na 16 jaar by die Departement Beeldende Kunste van die Universiteit van Stellenbosch, werk sy vir vyf jaar by Protea Boekwinkel op Stellenbosch. In 1970 debuteer Joubert met die digbundel ’n Boot in die woestyn. Daarna volg nog sewe digbundels waarvan die jongste, Bladspieël, in 2015 by Human & Rousseau verskyn het en genomineer is vir die Elisabeth Eybers Poësieprys in 2016, asook die ATKV Poësie Woordveertjie. Sy het drie romans gepubliseer, te wete Klipkus, Oranje Meraai en Ateljee van glas. Klipkus het in Nederlands verskyn as Rode granaat (1981). Sy was die samesteller van vier bloemlesings met gedigte wat by die Versindaba-poësiefeeste in Stellenbosch voorgelees is. Sy is ook die samesteller van ’n bloemlesing met vertalings, In a burning sea, Contemporary Afrikaans Poetry in translation; (with an introduction and selection by André P. Brink), wat in 2014 deur Protea Boekhuis uitgegee word. Sy skryf verskeie radiodramas en is reeds vier keer bekroon in die RSG/Sanlam-radiodramakompetisie. Van haar kortverhale het in verskeie tydskrifte verskyn. Sy skryf en skilder tans voltyds. Sy is ook die webmeester van die Versindaba-webtuiste: http://versindaba.co.za
NG gemeente Loubser
Die NG gemeente Loubser was een van drie gemeentes van die Nederduitse Gereformeerde Kerk in Oos-Afrika.
Termometer
'n Termometer is 'n toestel wat die temperatuur of temperatuurgradiënt meet deur van 'n verskeidenheid beginsels gebruik te maak. 'n Termometer het twee belangrike elemente: die temperatuursensor (bv. die bol van 'n kwiktermometer) waarin 'n fisiese verandering plaasvind wat verbind word met die temperatuur, plus 'n manier om die fisiese verandering in 'n waarde om te skakel (bv. die skaal op 'n kwiktermometer). Termometers maak toenemend van elektroniese maniere gebruik om 'n digitale lesing of inset tot 'n rekenaar te lewer.
Dr. Ruth Segomotsi Mompati-distriksmunisipaliteit
Bure
Die munisipaliteit word begrens deur:
Bedforddam
Die Bedforddam is een van twee nuwe damme in die Ingula-pompopgaarskema, die ander is die laerliggende Bramhoekdam, noord-oos van Van Reenenspas, KwaZulu-Natal, Suid-Afrika.
Pixley ka Seme-distriksmunisipaliteit
Bure
Die munisipaliteit word as volg begrens deur ander distrikte:
Duiwelskop
Die historiese pas by Duiwelskop in die Outeniquaberge het die kusstrook tussen Knysna en George met die Langkloof verbind.
Seksposisie
Staande
Die meeste van dié posisies kan vir beide vaginale en anale penetrasie gebruik word. In die basiese staande posisie staan albei seksmaats en kyk na mekaar. Die volgende variasies is moontlik:
Posisies tydens swangerskap
Die doel is om oormatige druk op die maag te verhoed en penetrasie te beperk soos deur die onderskeie seksmaats vereis. Van die volgende posisies is gewild tydens swangerskap.
Groepseks
Verskeie mense van verskillende geslagte kan saam aan groepseks deelneem. Al die deelnemers is nie noodwendig altyd in kontak met al die ander nie, maar sommige posisies is net moontlik met seks tussen drie of meer persone.
The Soft Parade (The Doors)
The Soft Parade is 'n album van The Doors wat in 1969 vrygestel is.
Argeïese Dinastie
Die laaste wettige manlike heerser op die Masedoniese troon was Alexander IV, die seun van Alexander die Grote. Hy is deur Kassander vermoor. ’n Ander aanspraakmaker op die troon, Herakles, die buite-egtelike seun van Alexander die Grote, is deur Poliperchon vermoor.
Bronne
Hierdie artikel is vertaal vanuit die Nederlandstalige Wikipedia
Samuel Colt
Latere lewe
Met die uitbreek van die Amerikaanse Burgeroorlog is Colt deur die staat Connecticut as 'n kolonel aangestel. Sy eenheid was egter nooit in enige gevegte betrokke nie. Op 20 Junie 1861 is hy uit die weermag ontslaan.
NG gemeente Observatory
Sy opvolger was ds. E.G. du Toit, wat op 6 Mei 1915 deur ds. P.G.J. Meiring van die Paarl bevestig is. Hy het hom bearbei vir ’n duidelike grensskeidings en "arbeidt alhier met lust en Zegen op zijn werk", aldus Ons Kerk Album van 1917. Hy het in die gemeente, sy enigste, gestaan tot hy sy emeritaat in 1955 aanvaar het.
Hoërskool Eaglesvale
Amptelike opening
Ondanks die aanvanklike uitdagings het Bothashof gefloreer en aantreklike onderrig- en koshuisgeriewe gebied aan amper 300 kinders asook huisvesting aan amper alle personeellede. By Salisbury het die skool gegroei en kort voor lank sy kapasiteit van 450 leerlinge bereik.
Slag van Stalingrad
Op 19 November 1942 het die Rooi Leër Operasie Uranus van stapel laat loop – met aanvalle op die swakker Roemeense en Hongaarse magte wat die flanke van die Duitse 6de Leër beskerm het. Die magte van die Spilmoondhede aan die flanke is oorrompel en die 6de Leër is in die Stalingrad-gebied afgesny en omsingel. Adolf Hitler het opdrag gegee dat die leër in Stalingrad bly en het geen poging aangewend om hulle aan die gebied te onttrek nie; in plaas daarvan is pogings aangewend om die leër per lug van voorraad te voorsien en die omsingeling van buite te verbreek. Hewige gevegte het nog twee maande voortgeduur. Teen die begin van Februarie 1943 was die Spilmoondhede in Stalingrad se ammunisie en kos op en het die oorblywende deel van die 6de Leër hulle oorgegee. Die slag het vyf maande, een week en drie dae geduur.
Historiese agtergrond
Die Duitse operasies was aanvanklik baie geslaagd. Op 23 Julie 1942 het Hitler persoonlik die operasiedoelwitte vir die 1942-veldtog herskryf en dit grootliks uitgebrei om die beleg van Stalingrad in te sluit. Albei kante het groot propagandawaarde aan die stad begin heg omdat dit na die leier van die Sowjetunie genoem is. Daar is aangeneem die val van die stad sou ook die noordelike en westelike flanke van die Duitse leërs beveilig terwyl hulle na Bakoe beweeg met die doel om daardie strategiese petroleumbronne vir Duitsland in te palm. Die aanval was gebaseer op ’n oorwinningskoors en ’n onderskatting van die Sowjet-reserwes.
Inleiding
Blau het eindelik op 28 Junie 1942 begin met ’n aanval deur Leërgroep Suid in Suid-Rusland. Aanvanklik het dit goed gegaan met die Duitsers. Die Sowjet-magte het min weerstand gebied op die groot, oop steppe en het ooswaarts begin beweeg. Verskeie pogings om ’n verdedigingslinie te hervestig het misluk terwyl die Duitse eenhede hulle van die kante af aangeval het. Intussen het die Hongaarse 2de Leër en die Duitse 4de Pantserleër die stad Woronezj op 5 Julie verower.
Pous Gregorius XIV
Pontifikaat
In 'n dekreet van 18 April 1591 het hy beveel dat vergoeding betaal moet word aan die inwoners van die Filippyne wat as slawe gevang is en ook dat alle slawe daar dadelik bevry moet word.
Slag van Stalingrad
Gevegte in die stad
Sommige Sowjet-bevelvoerders het die taktiek begin gebruik om hul frontlinie so naby as moontlik aan die Duitsers te hou. Tsjoeikof het dit die "omhelsing" van die Duitsers genoem. Dit het die Duitsers in ’n groot mate teruggehou.
Lugaanvalle
Op 8 November is ’n groot deel van Luftflotte 4 onttrek om in Noord-Afrika te gaan veg. Die Duitse lugmag was dun versprei oor Europa en het gesukkel om hul mag te behou in die ander suidelike sektore van die Sowjet-Duitse front. Die Sowjet-magte het ook hulp van die Amerikaanse regering begin kry danksy die Leen-en-pagwet; in die laaste kwart van 1942 het Amerika vir die Sowjetunie 45 000 ton plofstof en 230 000 ton lugvaartbrandstof gestuur.
Sowjet-teenaanvalle
Die Sowjet-magte het besef die Duitse troepe was swak voorberei op aanvalle in die winter van 1942 en dat baie van hulle na ander dele van die suidelike sektor van die oosfront gestuur is. Hulle het besluit om tussen 19 November 1942 en 2 Februarie 1943 ’n klompie aanvalle uit te voer. Hierdie operasies het die winterveldtog van 1942–1943 (19 November 1942 – 3 Maart 1943) ingelui. Altesaam 15 leërs was op verskeie fronte bedrywig.
Sjimpansee
Fisiese eienskappe
Sjimpansees kom in bome (snags) en op die grond (bedags) voor. Hulle loop of staan gewoonlik op al vier pote, maar kan vir kort entjies op twee pote loop. Hulle loop op hul kneukels, nes gorillas en bonobos, teenoor die orangoetang, wat op die buitekant van sy palms loop.
Groepstruktuur
Sjimpansees woon in gemeenskappe van gewoonlik tussen 15 en meer as 150 lede, maar loop meestal rond in kleiner, tydelike groepe van ’n paar individue – dié kan voorkom in enige kombinasie van ouderdom en geslag. Beide mans en wyfies kan ook alleen rondloop. Hulle het ingewikkelde sosiale verhoudings en bestee baie tyd daaraan om mekaar te versorg (groom).
Mannetjies vorm die kern van die sosiale struktuur. Hulle loop rond, beskerm groeplede en soek kos. Hulle bly in die gemeenskappe waarin hulle gebore is, maar wyfies kan na ander groepe oorloop as hulle volgroei is. Daarom is mannetjies in ’n groep meer geneig om aan mekaar verwant te wees as aan die wyfies. Onder die mannetjies is daar gewoonlik ’n dominansie-hiërargie en hulle oorheers ook die wyfies. Groepe of individue wyk ook gereeld van die groter gemeenskap af en sluit dan weer later by hulle aan. Dié kleiner groepe kan in ’n verskeidenheid vorme voorkom, om verskeie redes. ’n Groep mannetjies kan byvoorbeeld bymekaarkom om te jag, terwyl ’n groep wyfies saam ’n paar kleintjies kan grootmaak. ’n Individuele sjimpansee sal ander gereeld raakloop, maar feitlik nooit baklei nie – hulle baklei net in groot groepe.
Belinda Carlisle
Belinda Jo Carlisle (gebore 17 Augustus 1958) is 'n Amerikaanse sangeres, musikant, en skryfster. Sy word wêreldberoemd as die hoofsanger van die musiekgroep The Go-Go's – een van die suksesvolste damesgroepe ooit – en volg daarna 'n suksesvolle loopbaan as solokunstenaar.
Metsweding-distriksmunisipaliteit
Verkiesingsuitslae
Verkiesingsuitslae vir die munisipaliteit in die Suid-Afrikaanse algemene verkiesing van 2004.
Slag van Stalingrad
Sowjet-oorwinning
Die Duitsers het teen dié tyd nie meer bruikbare tenks oorgehad nie. Die Sowjet-magte het ’n boodskap na die 6de Leër se Paulus gestuur dat hul veiligheid gewaarborg sou word as hulle oorgee en dat hulle mediese sorg en kos sou kry. Paulus het nie gereageer nie vanweë Hitler se opdrag om nie oor te gee nie.
Sjimpansee
Geen-ooreenstemming
Daar is baie min verskille tussen die mens en sjimpansee se DNA. Die duplisering van klein dele van chromosome was die grootste bron van verskille tussen die spesies se genetiese materiaal. Sowat 2,7% van die ooreenstemmende moderne genome verteenwoordig verskille, wat ontstaan het deur die duplisering of weglating van gene in die sowat 4 miljoen tot 6 miljoen jaar sedert die mens en die sjimpansee afgeskei het van hul gemeenskaplike voorouer.
Slag van Stalingrad
Nabetragting
’n Paar offisiere is na Moskou geneem en vir propagandadoeleindes gebruik. Paulus het tot in 1952 in die Sowjetunie gebly, en is toe na Dresden in Oos-Duitsland, waar hy sy optrede by Stalingrad bly verdedig het. Volgens hom was kommunisme die beste hoop vir die na-oorlogse Europa.
Hy het ook in die Neurenbergverhore getuig.
Verliese
Die Duitsers het ook 900 vliegtuie verloor (insluitende 274 vragvliegtuie en 165 bomwerpers), asook 500 tenks en 6 000 stukke geskut. Volgens ’n Sowjet-verslag van destyds het die Sowjet-magte beslag gelê op 5 762 stukke geskut, 1 312 mortiere, 12 701 swaarmasjiengewere, 80 438 submasjiengewere, 156 987 ander gewere, 10 722 vragmotors, 744 vliegtuie, 1 666 tenks, 261 ander pantservoertuie, 571 halfkruipbandvoertuie en 10 679 motorfietse. Die verliese aan die Hongaarse, Italiaanse en Roemeense kant is nie bekend nie.
Vaalribbok
Beskrywing
Die diere se dieet bestaan hoofsaaklik uit die blare van tweesaadlobbige plante en gras. Hulle verkry die nodige water uit die blare wat hulle vreet en is dus onafhanklik van 'n varswaterbron.
Die ramme is poligaam: hulle word met meer as een ooi geassosieer. 'n Ram sal sy groep ooie teen ander ramme beskerm en die ramme afskrik deur te proes en sy hoewe op die grond te kap of hulle selfs aanval. Ramme wat verloor, is dikwels alleenlopend. Die ramme is uiters aggressief en sal tydens die paarseisoen soms ander vaalribbokramme, skape en boerbokke doodmaak. Die paarseisoen is in April en die ooi skenk in November of Desember die lewe aan 'n enkele lammetjie. 'n Mannetjie is teen 18 – 21 maande geslagsryp en sal dan die groep verlaat om sy eie gebied te vestig.
Slag van Stalingrad
Dwang in die Rooi Leër
’n Belangrike historiese debat gaan oor die mate van terreur in die Rooi Leër. Vir die Britse historikus Antony Beevor was die "sinistere" boodskap van die Stalingrad-front se politieke departement op 8 Oktober 1942 dat "die gevoel van nederlaag feitlik uitgewis is en die voorvalle van verraad minder word", ’n voorbeeld van die soort dwang wat die soldate van die Rooi Leër ervaar het. Aan die ander kant dink hy nie terreur alleen kon verantwoordelik gewees het vir die Sowjet-soldate se buitengewone selfopoffering nie.
Betekenis van die slag
Stalingrad is al beskryf as die grootste neerlaag in die geskiedenis van die Duitse weermag. Dit word dikwels genoem as die keerpunt aan die oosfront, en in die oorlog teen Duitsland in die algemeen, en selfs as die grootste keerpunt in die hele Tweede Wêreldoorlog.
Aan die Sowjet-kant was die gevoel die teenoorgestelde. Daar was ’n opwelling van vertroue en geloof in die oorlog. ’n Algemene sêding was: "Jy kan nie ’n weermag stuit wat vir Stalingrad verantwoordelik was nie." Stalin is as ’n held beskou en ’n maarskalk van die Sowjetunie gemaak. In 1945 het Stalingrad die titel Heldestad van die Sowjetunie gekry danksy die vasberadenheid van sy verdedigers. ’n Reusagtige standbeeld, Die Moederland Roep, is in 1967 opgerig by die Mamajef Koergan, die heuwel wat oor die stad uitkyk, en bene en geroeste stukke metaal kan steeds daar gesien word. Dit vorm deel van die gedenkkompleks, wat die ruïnes van die Graansuier en Pawlof se Huis insluit.
Dawie de Villiers
Vroeë lewe
In 1960 studeer hy aan die Universiteit van Stellenbosch waar hy gradueer in Teologie en 'n honneursgraad verwerf in Filosofie. Gedurende 1962 tot 1963 was hy voorsitter van die Studenteraad. Hy was gekant teen die tradisionele politiek van die Nasionale Party, wat hom as 'n linksgesinde onder sy mede-Afrikaners gemaak het. Hy word dan ook deur die Afrikaanse koerant Die Burger genoem, saam met andere, as om 'n radikale standpunt teen die Nasionale Party se beleid te hê. Hy was egter 'n aktiewe deelnemer aan die Nasionale Party op die kampus en dien ook op die Studenteraad van die universiteit. Sy vader was toe reeds 'n lid van die Parlement.
Politieke loopbaan
Tydens sy tydperk as lektor by die Randse Afrikaanse Universiteit, het die destydse rektor, Gerrit Viljoen, hom oorreed om meer by die politiek betrokke te raak. Teen sy vader se wense, word hy die parlementslid vir Johannesburg-Wes en hy behou die setel gedurende die 1974- en 1977-verkiesings. Hy was toe ook die President van die RAU-konvokasie en die voorsitter van die Nasionale Party se Buitelandse Sakekomitee.
Aspersie
Aspersies in kookkuns
Wit aspersies word heeltemal ondergronds gekweek, in die afwesigheid van lig, dit verskaf aan die aspersie 'n delikate geur en fyn tekstuur.
Koninkryk Masedonië
Opgang van Masedonië
Philippos het die weermag en dié se wapens verbeter. Hy het begin om die grense van sy koninkryk vinnig uit te brei. Eindelik het hy die grootste deel van Thessalië ingeneem.
Geskiedenis van die Aarde
Die eerste lewensvorme het tussen sowat 3,8 en 3,5 miljard jaar gelede ontstaan. Die vroegste getuienis van lewe op Aarde is grafiet wat biogenies blyk te wees in 3,7 miljard jaar oue metamorfe gesteentes wat in Wes-Groenland ontdek is en fossiele in 3,48 miljard jaar oue sandsteen wat in Wes-Australië ontdek is.
Geologiese veranderings het konstant plaasgevind sedert die Aarde se vorming, en net so het die lewe voortdurend verander. Spesies het aanhou ontwikkel en so het nuwe vorme ontstaan; hulle het gesplyt in dogterspesies of het uitgesterf weens ’n voortdurend veranderende planeet. Plaattektoniek het ’n groot rol gespeel in die vorming van die Aarde se oseane, sowel as die lewe daarin. Die biosfeer het weer ’n belangrike invloed gehad op die atmosfeer en ander abiotiese toestande op die planeet, soos die vorming van die osoonlaag, die toename in suurstof en die vorming van grond.
Vorming van die Sonnestelsel
Die standaardmodel vir die vorming van ons Sonnestelsel is die sonnewel-hipotese. In dié model is die Sonnestelsel gevorm uit ’n groot, draaiende wolk van interstellêre stof en gas. Dit het bestaan uit waterstof en helium wat kort ná die Groot Knal 13,8 miljard jaar gelede gevorm het, asook swaarder elemente wat van supernovas afkomstig was. Sowat 4,5 miljard jaar gelede het die newel begin saamtrek – dit kon veroorsaak gewees het deur ’n supernova in die nabye omgewing. ’n Skokgolf kon ook veroorsaak het dat die newel begin draai het. Namate die wolk vinniger gedraai het, het sy hoekmomentum, swaartekrag en inersie (rustraagheid) dit platgedruk in ’n protoplanetêre skyf loodreg op sy draai-as. Klein versteurings vanweë botsings en die hoekmomentum van ander groot brokstukke het veroorsaak dat kilometer grootte protoplanete begin vorm het wat om die middel van die newel geroteer het.
Hadeïese en Argeïese Eon
Uit die groot aantal kraters op ander hemelliggame word afgelei dat ’n periode van intense meteoriet-botsings sowat 4,1 miljard jaar gelede begin het en sowat 3,8 miljard jaar gelede aan die einde van die Hadeïkum geëindig het. Terselfdertyd was die mate van vulkaanaktiwiteit hoog vanweë die groot hittevloei. Kristalle van sowat 4,4 miljard jaar gelede bevat bewyse van kontak met vloeibare water, waaruit afgelei kan word dat oseane of seë toe reeds moes bestaan het.
Vorming van die Maan
Teorieë vir die vorming van die maan moet verduidelik hoekom dit so laat gevorm is, asook die volgende feite. Eerstens het die maan ’n lae digtheid (3,3 keer dié van water, in vergelyking met 5,5 vir die Aarde, ) en ’n klein metaalkern. Tweedens is daar feitlik geen water of ander vlugtige stowwe op die maan nie. Derdens het die Aarde en maan dieselfde hoeveelheid suurstofisotope. Van die teorieë wat voorgestel is vir hierdie verskynsels, word net een algemeen aanvaar: volgens die reuse-impakhipotese het die maan ontstaan nadat ’n liggaam so groot soos Mars die proto-Aarde skrams getref het.
Oorsprong van lewe
Die volgende fase van kompleksiteit kon minstens op drie maniere begin het: selfreplisering, ’n organisme se vermoë om nasate te produseer wat baie soos hy is; metabolisme, sy vermoë om homself te voed en herstel; en eksterne selmembrane, wat voedsel toelaat om die organisme binne te gaan en afvalprodukte om dit te verlaat, maar ook ongewenste stowwe uithou.
Suurstofrevolusie
Fotosintese het ’n ander groot uitwerking gehad: suurstof was giftig en baie lewensvorme het waarskynlik uitgesterf terwyl suurstofvlakke gestyg het, ’n voorval bekend as die Groot Suurstofkatastrofe. Weerstandige lewensvorme het oorleef en vooruitgegaan, en sommige het die vermoë ontwikkel om suurstof te gebruik om hul metabolisme te verhoog en meer energie uit dieselfde voedsel te kry.
Laat Proterosoïese klimaat en lewe
Die meeste paleoklimatoloë meen die koue periodes kan verbind word met die vorming van die superkontinent Rodinië. Omdat Rodinië om die ewenaar gesentreer was, het die tempo van chemiese verwering toegeneem en koolstofdioksied is uit die atmosfeer geneem. Omdat dié gas ’n belangrike kweekhuisgas is, het die klimaat wêreldwyd afgeneem.
Beskawing
Landbou het ’n groot uitwerking gehad: mense het die omgewing soos nooit tevore begin beïnvloed. Dit het gelei tot ’n verdeling van arbeid, ’n regerende klas en eindelik tussen 4000 en 3000 v.C tot die eerste werklike beskawing, by Sumer in die Midde-Ooste. Nog beskawings het gou in antieke Egipte en China ontstaan. Die uitvinding van skrif het komplekse gemeenskappe help ontstaan: rekordhouding en biblioteke het as stoorkamers van kennis gedien en die oordrag van kultuur aangehelp. Dit was nie meer vir mense nodig om hul hele lewe lank net te werk nie – nuuskierigheid en opvoeding het gelei tot ’n groter dors na kennis en wysheid.
Varkgriep
Varkgriep verwys na griepgevalle wat veroorsaak word deur Ortomiksovirusse wat endemies is tot varke. Varkgriepgeslagslyne wat tot op hede geëien kon word is geklassifiseer as óf influensa C-virus of een van die verskeie subtipes van die genus influensa A-virus.
Suid-Afrikaanse Musiekpryse
Pryse
Sedert die 21ste Suid-Afrikaanse Musiekpryse van 2015, is daar 'n totaal van ses-en-dertig kategorieë wat toegeken word. Hierdie kategorieë verander van jaar na jaar om veranderinge in musiekstyle en veranderinge in gewildheid van genres te akkommodeer. Hierdie generes sluit in Volwasse Kontemporêr, Afrikaans, Klassiek, Dans, Geloof, Jazz, Kwaito, Maskandi, Pop, Rap, Reggae, RnB, Rock, Soul en Tradisionele musiek.
1ste Suid-Afrikaanse Musiekpryse (1995)
Die prysuitdeling van die eerste Suid-Afrikaanse Musiekpryse het in 1995 plaasgevind.
Van die wenners sluit in:
21ste Suid-Afrikaanse Musiekpryse (2015)
Die 21ste Suid-Afrikaanse Musiekpryse (SAMA XXI) is op 19 April 2015 by Sun City aangebied. Cassper Nyovest het vyf benoemings vir SAMA-pryse gehad, maar het weggestap met net een prys vir nuweling van die jaar. Die groep Beatenberg het 3 pryse gewen, onder andere die prys vir album van die jaar vir hulle album The Hanging Gardens of Beatenberg. M'du Masilela, Mandla Mofokeng (ook bekend as Spikiri) en Zim Ngqawana is vereer met SAMA-pryse vir 'n leeftyd se bydrae tot plaaslike musiek en Wouter Kellerman stap weg met 'n internasionale prestasieprys.
Sedibeng-distriksmunisipaliteit
Demografie
Die volgende statistiek is van die sensus in 2011.
Johan Stemmet
1980's
Verskeie persoonlikheidsprogramme, (1985) met die top plaaslike kunstenaars van die tyd soos Rina Hugo, Randall Wicomb, Anneli van Rooyen en Manuel Escorcio.
In 1989 bedank Johan by die SAUK-televisiediens en saam met sy jarelange vennote, Johan van Rensburg en Elsa Colling, begin hulle die produksiemaatskappy, STEMMBURG TELEVISIE. Hierdie was die eerste produksiehuis, bestaande uit voormalige werknemers, om musiek- en speletjiesprogramme buite die SAUK te vervaardig.
1990's
1991 was die jaar waarin televisiekykers se gunsteling Noot vir Noot, die lig gesien het. Hierdie musiekspeletjiesprogram bly steeds deel van menigde Suid-Afrikaanse huishoudings se vermaak na 28 jaar. In 1998 is die program aangepas vir Britse gehore en deur London Weekend Television as “Michael Barrymore’s My Kind of Music” deur 'n Britse span vervaardig. Die program het 'n baie suksesvolle lopie in Brittanje geniet van 1998 tot 2002.